
 Инструкции за качване съдържанието на сайта ви от предишния хостинг сървър на наш сървър
==========================================================================================


Има няколко начина за това:

* **Да качите своите файлове на сървъра, използвайки FTP програма.**
+ За да използвате този метод, ви е необходима FTP програма ([CuteFTP](http://www.globalscape.com/cuteftp/ "CuteFTP Download Page"), [SmartFTP](http://www.smartftp.com/ "SmartFTP Download Page"), [Filezilla](http://filezilla.sourceforge.net/ "FileZilla Download Page"), [Fetch](http://fetchsoftworks.com/ "Fetch Download Page") за MAC, [Transmit](http://www.panic.com/transmit/ "Transmit Download Page"), [WS\_FTP](http://www.ipswitch.com/products/file-transfer.asp "WS_FTP Download Page"), [CyberDuck](http://cyberduck.ch/ "CyberDuck Download Page") за MAC, и т.н.), инсталирана на компютъра ви. Ако разполагате с HTML редактор с вградени функции за публикуване на съдържание (например **DreamWeaver**, **Adobe GoLive**), можете да го използвате.  
  
За да преместите своя сайт от предишния сървър, трябва да:
	1. **Свалите** файловете от стария хостинг акаунт на вашия локален компютър.  
	(В случай, че имате копие на файловете на локалния си компютър, може да пропуснете тази стъпка.)
	2. След като разполагате с файловете, трябва да ги **качите** от своя компютър на хостинг акаунта си на нашия сървър. Детайлите за осъществяване на FTP връзка към сървъра могат да бъдат намерени в електронното съобщение за активиран акаунт (ще ви бъде изпратено след активиране на хостинг акаунта).  
	Ако имате нужда от инструкции как да конфигурирате конкретна FTP програма, може да посетите следната категория - [Качване на файлове](https://www.icdsoft.com/bg/kb/kachvane_na_faylove).  
	Главната папка, в която трябва да качите файловете на нашия сървър, се казва **/www/www**
	3. Когато качите всички необходими файлове на сървъра, може да **тествате дали сайтът ви работи онлайн както очаквате**.  
	В случай, че домейн името ви е все още насочено към сървъра на предишният ви хостинг доставчик, може да използвате временната URL препратка, посочена в електронното съобщение за активиран акаунт. Препратката ще наподобява http://username.example.com/, където username е потребителското име на акаунта ви, а example.com е името на хостинг сървъра, където се намира акаунта.
	4. В случай, че сайтът ви ползва база данни, вероятно ще се наложи да промените някои променливи като системни пътища и настройки за връзка с базата данни, да качите базата данни на сървъра, и т.н.
* **Да използвате секцията "FTP миграция" в Контролния Панел на хостинг акаунта ви.**Ако не разполагате с FTP програма или искате да осъществите сървър-към-сървър трансфер на файлове, може да използвате секцията "FTP миграция" в Контролния Панел на хостинг акаунта ви. Тя ви дава възможност да свалите сайта си от сървъра на предишния хостинг доставчик и да го качите на акаунта си при нас, без неудобството да сваляте файловете първо на своя локален компютър.   
За да използвате секцията "FTP миграция" трябва:  
  

	1. Да влезете в Контролния Панел на хостинг акаунта си и да посетите секцията "**FTP Миграция"**.
	2. Да въведете детайлите за връзка със сървъра на предишния си хостинг доставчик и да започнете трансфера. За повече информация посетете въпроса [FTP Миграция](https://www.icdsoft.com/bg/kb/view/ftp_migratsia_2) в категорията [Контролен панел](https://www.icdsoft.com/bg/kb/kontrolen_panel).
	3. След приключване на трансфера може да **тествате дали сайтът ви работи онлайн както очаквате**.  
	В случай, че домейн името ви е все още насочено към сървъра на предишния ви хостинг доставчик, може да използвате временната URL препратка, посочена в електронното съобщение за активиран акаунт.
	4. В случай, че сайтът ви ползва база данни, вероятно ще се наложи да промените някои променливи като системни пътища и настройки за връзка с базата данни, да качите базата данни на сървъра, и т.н.
* **Да използвате секцията "cPanel" в Контролния Панел на хостинг акаунта ви.**Ако предишният хостинг доставчик използва cPanel, може да качите cPanel архив на данните и да го прехвърлите при нас през вашия Контролен панел, както е описано тук:  
[cPanel](https://www.icdsoft.com/bg/kb/view/cpanel_4 "cPanel миграция")
